Legend of Kawelo. 45 



I mai o Kaehuikiavvakea : "Ua pau loa kakou, aohe kanaka i koe, ua pau loa 

 i ka make." Ninau aku o Aikanaka: "Owai na waa?" "O Kamalama ka hai mua ana 

 mai i kai, i ka pae ana mai i uka, o Kawelo ka keia ope nui e waiho nei." 



KAIHUPEPENUIAMOUO A ME MUNO. 



He mau koa keia no Aikanaka, i luna o ka puu o Nounou kahi i noho ai. la 

 Kaehuikiawakea e olelo ana ia Aikanaka, ku ae la o Kaihupepenuiamouo a me Muno, 

 a iho aku la me ko laua mau lau kanaka elua. A hiki lakou i lalo, kaua iho la me 

 Kamalama, a pau loa iho la lakou i ka make ia Kamalama ma. A koe aku la o Kaehu- 

 ikiawakea, hoi aku la ia a luna o ka puu o Nounou, olelo aku la ia ia Aikanaka: "Ua 

 pau loa na kanaka i ka make, a owau wale no koe. Aohe no keia he kaua o lalo, 

 he ahi maoli no. Ina e hou mai o Kamalama i ka ihe ana, he umi kanaka e ku i ka 

 pahu hookahi ana, alalia maalili ka ihe." 



WALAHEEIKIO A ME MOOMOOIKIO. 



Ia Kaehuikiawakea e olelo ana ia Aikanaka, ku mai la keia mau koa elua a 

 liki i ke kaua me Kamalama. Iho aku la laua me ko laua mau kanaka, hookahi lau. 



Kaua iho la lakou, me Kamalama, Kaeleha, Kalaumeki, he mau kanaka 

 ikaika loa laua ma ke kaua ana. He pololei ka laua ihe ke o, aole e hala, he 

 kuku ka ihe, he ku ka puamauu, ka naonao, ka nalo, ka ukulele. Ma keia kaua ana, 

 ua pau loa na kanaka i ka make, a koe no ua mau wahi koa nei, a hoomau no laua i 

 ke kaua me Kamalama. Ma keia kaua ana, ua pa ka lima o Kaeleha i ka laau, a emi 

 hope mai la, a hoomau aku la o Kamalama me Kalaumeki i ke kaua, a mahope emi 

 mai la o Kamalama, a aneane no e make, i na wahi koa. 



A ike o Kawelo i ka nawaliwali o Kamalama, a i ke koa o Kalaumeki alalia, 



paha mai la o Kawelo, penei : 



la hookaa o Kalaumeki i hope, 



Pohu ke kai, malino ke au, 



Hoolana ka waa i ke po'i, 



Nalo koli'a ka puu o Kamae, 



I ke ehu o na wawae, 



Ku aku la i ke kai, 



O ua koa nui nei, o Kamalama. 



A lohe o Kamalama i keia paha a Kawelo, huhu iho la o Kamalama, a hoi aku la. 

 Ike mai la o Kanewahineikiaoha i ka hoi ana o Kamalama, olelo aku la ia ia Kawelo: 

 "E, ua huhu paha ko kaikaina ia oe, ei' aku la ke hoi mai la." A ike o Kawelo, paha 

 aku la ia penei : 



